Forskerne har sammenlignet den døde ulvs dna med indsamlet ulve-afføring i Tyskland. Det viser sig, at ulven fra Thy oprindeligt kommer fra et kobbel i delstaten Sachsen på grænsen til Polen. Ulven er godt fire år gammel og er altså ubemærket vandret op igennem Tyskland og Danmark for at slå sig ned i Nationalpark Thy. Senest har det været fremme, at et ægtepar har set et nyt ulvelignende dyr ved Lem tæt på Ringkøbing, og forskerne mener, at der er stor sandsynlighed for, at det faktisk er en ulv. For kan én ulv finde ruten til Danmark, så kan andre ulve også, lyder det.

Referat:
En gruppe forskere i Tyskland har fastslået, at den døde ulv fra Nationalpark Thy har vandret 850 kilometer for at komme dertil.